
TARGOVISTE





Nr. 5349 din   05 octombrie 2021
REFERAT DE APROBARE

la proiectul de hotărâre privind revocarea Hotărârii nr. 79 din 23 noiembrie 2021 privind promovarea propunerii pentru atribuirea denumirii amplasamentului Centrul Internațional Ecumenic Vulcana-Băi „dr. Ion POPESCU” și denumirii amplasamentului Așezămintele interreligioase Vulcana-Băi „dr. Ion POPESCU”, în vederea analizei și avizării de către Comisia de atribuire de denumiri județeană Dâmbovița
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul  de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
              Am iniţiat un proiect de hotărâre, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu modificările și completările ulterioare, având ca reglementare revocarea Hotărârii nr. 79 din 23 noiembrie 2021 privind promovarea propunerii pentru atribuirea denumirii amplasamentului Centrul Internațional Ecumenic Vulcana-Băi „dr. Ion POPESCU” și denumirii amplasamentului Așezămintele interreligioase Vulcana-Băi „dr. Ion POPESCU”, în vederea analizei și avizării de către Comisia de atribuire de denumiri județeană Dâmbovița.
               Sediul materiei privind această capacitate a Consiliului Local îl reprezintă:

a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b)
art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c)
art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d)
art. 2 lit. d), art. 3 alin. (1) și art. 5 alin. (1) și alin. (3) din Ordonanța Guvernului nr. 63/2002 privind atribuirea sau schimbarea de denumiri, aprobată prin Legea nr. 48/2003, cu modificările și completările ulterioare;

g)
art. 1 alin. (2), art. 3, art. 88, art. 95 alin. (2), art. 96, art. 98, art. 105 alin. (1) art. 129 alin. (1), alin. (2) lit. c) coroborat cu alin. (6) lit. d), raportate la cele ale art. 155 alin. (5) lit. c) și d), art. 240 și art. 286 alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; 

h)
art. 1 alin. (6) și art. 7 alin.(1) din Legea contenciosului administrativ  nr. 554/2004, cu modificările și completările ulterioare;
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative , din aparatul de specialitate al primarului comunei în vederea analizării şi întocmirii raportului de specialitate 
Deși l-am invocat în sediul materiei, vă rog să-mi permiteți să prezint câteva dispoziții din Legea contenciosului administrativ nr. 554/2004, respectiv art. 1 alin.(6) și art. 7 alin.(1) :          „art. 1. - (6) Autoritatea publică emitentă a unui act administrativ unilateral nelegal poate să solicite instanţei anularea acestuia, în situaţia în care actul nu mai poate fi revocat întrucât a intrat în circuitul civil şi a produs efecte juridice. În cazul admiterii acţiunii, instanţa se pronunţă, dacă a fost sesizată prin cererea de chemare în judecată, şi asupra validităţii actelor juridice încheiate în baza actului administrativ nelegal, precum şi asupra efectelor juridice produse de acestea. Acţiunea poate fi introdusă în termen de un an de la data emiterii actului.
Art. 7.-(1) Înainte de a se adresa instanţei de contencios administrativ competente, persoana care se consideră vătămată într-un drept al său ori într-un interes legitim printr-un act administrativ individual care i se adresează trebuie să solicite autorităţii publice emitente sau autorităţii ierarhic superioare, dacă aceasta există, în termen de 30 de zile de la data comunicării actului, revocarea, în tot sau în parte, a acestuia. Pentru motive temeinice, persoana vătămată, destinatar al actului, poate introduce plângerea prealabilă, în cazul actelor administrative unilaterale, şi peste termenul prevăzut la alin. (1), dar nu mai târziu de 6 luni de la data emiterii actului. 

Motivul în fapt este susținut de adresa nr. 10612 din 06 ianuarie 2022 a Instituției prefectului județului Dâmbovița, prin care ni se comunică că Hotărârea Consiliului Local al comunei Vulcana-Băi,  nr. 79 din 23 noiembrie 2021 privind promovarea propunerii pentru atribuirea denumirii amplasamentului Centrul Internațional Ecumenic Vulcana-Băi „dr. Ion POPESCU” și denumirii amplasamentului Așezămintele interreligioase Vulcana-Băi „dr. Ion POPESCU”, în vederea analizei și avizării de către Comisia de atribuire de denumiri județeană Dâmbovița, a fost apreciată nelegală și se solicită reanalizarea actului și revocarea acestuia
 Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind revocarea Hotărârii nr. 79 din 23 noiembrie 2021 privind promovarea propunerii pentru atribuirea denumirii amplasamentului Centrul Internațional Ecumenic Vulcana-Băi „dr. Ion POPESCU” și denumirii amplasamentului Așezămintele interreligioase Vulcana-Băi „dr. Ion POPESCU”, în vederea analizei și avizării de către Comisia de atribuire de denumiri județeană Dâmbovița proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.

